বাংলাদেশ বিজ্ঞান জনপ্রিয়করণ সমিতি
বাংলাদেশ বিজ্ঞান জনপ্রিয়করণ সমিতি (এসপিএসবি) বাংলাদেশের বিজ্ঞান ক্ষেত্রে ও বিজ্ঞানকে জনপ্রিয়করণ করার লক্ষ্যে কর্তব্যরত একটি সংগঠন। ২০১৩ সালে শিশু-কিশোর বিজ্ঞান কংগ্রেসের মাধ্যমে সংগঠনটি অনন্য মাইলফলক অতিক্রম করে। এই কংগ্রেসের মাধ্যমে শিশু-কিশোররা বিভিন্ন প্রজেক্ট, কাগজ পোষ্টারের মাধ্যমে তাদের বৈজ্ঞানিক চিন্তাভাবনাকে প্রকাশ করার সুযোগ পায়। দেশব্যপী মেঘনাথ সাহা কর্মশালা, কুদরত-ই-খুদা সামার সায়েন্স ক্যাম্পের মাধ্যমে বিভিন্ন প্রস্তুতিমূলক কার্যক্রম করা হয়ে থাকে। বিজয়ীরা পরবর্তীতে বিভিন্ন ক্যাম্পের সাহায্যে দেশী ও বিদেশী গবেষকদের মাধ্যমে বিজ্ঞান গবেষণা এবং পরবর্তীতে বিভিন্ন আন্তর্জাতিক বিজ্ঞান মেলায় অংশগ্রহণ করে তাদের গবেষণাকে প্রকাশের সু্যোগ পায়।